Diari Oficial de la Generalitat Valenciana


Sumari del DOGV 9713, del 27-10-2023 (2023/10370)

Anunci de l'inici de les operacions de partió parcial de la forest d'utilitat pública V094 denominada «Caleruelo i Agregats», pertanyent a l'ajuntament de la font de la figuera, corresponent als guardats situats en el polígon cadastral 22 del terme municipal de la Font de la Figuera.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9713

Data del DOGV
:   27-10-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/10974


Data del document
:   05-10-2023

Organisme emissor


Tipus de document
:   Anunci

Descriptors 

:   * Conselleria de Medi Ambient, Aigua, Infraestructures i Territori
    * pla d'urbanisme

Anunci de l'inici de les operacions de partió parcial de la forest d'utilitat pública V094 denominada «Caleruelo i Agregats», pertanyent a l'ajuntament de la font de la figuera, corresponent als guardats situats en el polígon cadastral 22 del terme municipal de la Font de la Figuera. [2023/10360]  
Amb data 13 de febrer de 2023, la consellera d'Agricultura, Desenvolupament Rural, Emergència Climàtica i Transició Ecològica acorda l'inici del procediment de partió parcial de la forest d'utilitat pública V094 denominada «Caleruelo i agregats», pertanyent a l'Ajuntament de la Font de la Figuera, corresponent als guardats situats en el polígon cadastral 22 del terme municipal de la Font de la Figuera, que va ser publicat en el DOGV número 9540 de 23 de febrer de 2023.  
  
Aquest acord ha sigut, a més, objecte d'edicte i de notificació personal a les persones interessades amb domicili conegut, tal com preveu l'article 40 de la Llei 39/2015, d'1 d'octubre, del procediment administratiu comú de les administracions públiques, en què se'ls va comunicar l'inici de l'expedient de partió parcial de la forest «Caleruelo i agregats».  
Aquesta direcció territorial, de conformitat amb el que es disposa en els articles 96 i 97 del Reglament de forests de 22 de febrer de 1962, ha acordat que l'inici de les operacions de partió tindrà lloc el dia 30 de novembre de 2023 a les 11.00 hores a l'Ajuntament de la Font de la Figuera i seran efectuades per l'instructor Jacobo Peñalver Herrero.  
  
Se cita a termini les persones confrontants i les que acrediten un interés legítim perquè assistisquen a l'acte esmentat. Les persones que no assistisquen personalment o per mitjà d'un representant legal o voluntari a la pràctica de la fitació, no podran després formular cap reclamació contra aquesta.  
Tenint en compte que mitjançant l'acord esmentat es va concedir un termini de 45 dies naturals previst en l'article 97.3 del reglament forestal indicat, aquest tràmit ja està realitzat per la qual cosa no s'admetrà cap documentació, ja que ja ha transcorregut aquest termini i els qui no l'hagen presentat no podran formular cap reclamació sobre propietat en l'expedient de partió.  
  
València, 5 d'octubre de 2023.- El director territorial (p. s. R 20.09.2023 del sotssecretari), el cap del Servei Territorial de Medi Ambient de València: José Guillermo Rojí Moliner.